**KONTRAKTBILAG 2**

**Kravspecifikation   
  
vedr. lightydelsen**

**Levering af**

**Protetiske behandlinger**



**Sagsnummer.: xxxxx**

**Kravspecifikation**

# Opgavens omfang

## Indledning

Dette kontraktbilag fastsætter de mindstekrav, der gælder for konkurrenceudsætning af protetisk behandling. Aftalen indgås som en rammeaftale uden garanti for minimumsmængde om sundhedsydelser.

Kontrakten indgås på baggrund af sundhedslovens § 162 stk. 3.

Leverandøren betragtes som en udvidelse af regionens egen kapacitet og vil fungere som andet tilbud til patienter, der af Regionstandplejen i Region Syddanmark vurderes til at have behov for behandling og egnet til at modtage behandlingen hos Leverandøren.

Således vil patienter alene kunne viderehenvises eller omvisiteres til Leverandøren fra Regionstandplejen.

## Leveranceomfang

Patienter omfattet af kontrakten er i forløb hos Regionstandplejen i Region Syddanmark.

Det samlede forbrug er anslået til ca. i alt 2.641.992 kr.  
**1.2.1 De udbudte produkter**

Konkret drejer det sig om følgende ydelserne.

De i bilag 4 angivne antal samt estimatet af kontraktværdien er alene alene udtryk for Ordregivers forventninger til forbruget af de ydelser, der er omfattet af den udbudte kontrakt:

* Krone på implantat
* Krone på implantat mellemled
* Provisorisk protetik i fronten fra 3± til ±3
* Specialprotetik, herunder ætsbroer

Udgift til guideskinne er inkluderet i prisen på den protetiske del af behandlingen.

# Udbudsmaterialets terminologi

## Mindstekrav

Mindstekrav er krav, der **skal** opfyldes. Såfremt et eller flere mindstekrav ikke er opfyldt, er tilbuddet ukonditionsmæssigt, og Ordregiver er forpligtet til at afvise tilbuddet som ukonditionsmæssigt. Der kan ikke tages forbehold for mindstekravene. Tilbudsgiver garanterer ved uderskivelse, at samtlige mindstekrav kan opfyldes.

Mindstekrav er udtrykkeligt angivet som mindstekrav ved at være markeret ”MK”.

# Krav til den udbudte ydelse

|  |  |  |
| --- | --- | --- |
| # | Krav | Dokumentation |
| MK 1 | **Generelle krav** |  |
| MK 1.1 | Leverandøren skal være registreret som behandlingsted hos Styrelsen for Patientsikkerhed.  Leverandøren skal oplyse P-nummer eller, såfremt Leverandøren ikke har fået tildelt P-nummer ved tilbudsfristens udløb, vedlægge dokumentation for ansøgning til Sundhedsstyrelsen om opnåelse af sygehusnummer. | Angiv P-nummer: |
| MK 1.2 | Leverandøren skal udpege en virksomhedsansvarlig tandlæge. | Angiv Virksomhedsansvalig tandlæge: |
| MK 1.8 | For at sikre nærhed for patienten, skal stedet for udførelse af ydelsen være placeret inden for Region Syddanmarks regionsgrænse.  For at give alle Leverandører lige mulighed for at byde ind på opgaven, er det alene et krav, at Leverandøren senest 1 måned efter indgåelse af denne rammeaftale har etableret undersøgelses- og operationsfaciliteter inden for de anførte geografiske grænser. |  |
| MK 1.9 | Leverandøren er forpligtet til at tegne og i hele Kontraktens løbetid at opretholde en relevant forsikring til dækning af alle krav under Kontrakten.  Leverandøren skal til hver en tid over for Regionen kunne dokumentere, at der er tegnet forsikring i overensstemmelse hermed. |  |
| MK 2 | **Ydelsesspecifikke krav** |  |
| MK 2.2 | Leverandøren skal hurtigst muligt og senest 8 hverdage efter, at Leverandøren har modtaget  henvisningen, oplyse patienten om dato og sted for  behandling. |  |
| MK 2.3 | Leverandørens plejepersonale skal være dansktalende. |  |
| MK 2.4 | Leverandørens plejepersonale skal have de påkrævede kompetencer |  |
| MK 2.6 | Leverandøren skal være i besiddelse af autorisation(er) til at udføre den udbudte ydelse. |  |
| MK 2.7 | De tandlæger, der konkret skal udføre ydelser (undersøgelser/diagnostik/indgreb/behandling/  efterbehandling), skal have gyldig autorisation, skal have minimum 3 års erfaring med ydelsen og dokumenteret relevant efteruddannelse | Angiv navn på udførende tandlæger samt vedlæg CV som dokumentation. |
| MK 2.8 | Leverandøren er forpligtet til at sikre, at der i henhold til Kontrakten alene udføres udredninger, diagnostiske undersøgelser eller behandlinger, som leverandøren og dennes personale besidder den fornødne faglige kompetence og godkendelse(r) til at udføre, herunder at Leverandøren har Styrelsen for Patientsikkerheds godkendelse i henhold til den til enhver tid gældende autorisationslov samt korrekte kompetencer og godkendelse(r) |  |
| MK 2.10 | Det kræves, at de til enhver tid gældende internationale og nationale retningslinjer, guidelines og rekommandationer for behandling og operation følges.  Herunder kræves det, at specialets faglige selskabs kliniske retningslinjer følges. |  |
| MK 3 | **Dokumentation** |  |
| MK 3.2 | Leverandøren skal foretage indberetninger af komplikationer til de relevante offentlige databaser. |  |
| MK 3.3 | Leverandøren skal løbende indberette utilsigtede hændelser til Dansk Patientsikkerhedsdatabase (DPSD), og der skal foreligge en procedure for, hvordan der følges op på indberettede utilsigtede hændelser. |  |

# Tilbudsgivers underskrift

Ved sin underskrift nedenfor garanteres, at Leverandøren overholder mindstekravene i nærværende bilag, og at levering i øvrigt vil ske i overensstemmelse med kontrakten.

|  |  |
| --- | --- |
| Dato |  |
| **Firmanavn**  **Tilbudsgiver** |  |
| **CVR-nummer** |  |
| **Navn og titel på underskriver** |  |
| **Underskrift** |  |
| Evt. stempel |  |